LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

Iepirkums Publisko iepirkumu likuma  
8.panta septītajā daļā noteiktajā kārtībā

**“Publiskās slidotavas darbības nodrošināšana Daugavpils pilsētā”**

identifikācijas numurs DPD 2015/112

**Iepirkumu komisijas sēdes protokols Nr.7**

2015.gada 12.novembrī

SĒDE NOTIEK Daugavpilī, K.Valdemāra ielā 1, 306. kabinetā

SĒDE SĀKAS plkst. 16.15.

SĒDĒ PIEDALĀS:

|  |  |
| --- | --- |
| Komisijas priekšsēdētāja | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas locekļi | Jurijs Bārtuls – Daugavpils pilsētas domes Centralizēto iepirkumu nodaļas jurists, |
|  | Jānis Buļs – Daugavpils pilsētas domes budžeta iestādes “Sporta pārvalde” saimniecības vadītājs,  Leonora Kokiņa – Daugavpils ledus halles administratīvais direktors. |
| PROTOKOLĒ | Komisijas loceklis J.Bārtuls. |

Sēdē attaisnojošu iemeslu dēļ nepiedalās komisijas locekle Inga Zarāne – Daugavpils pilsētas domes Centralizēto iepirkumu nodaļas ekonomiste.

Komisijas izveidošanas pamats: Daugavpils pilsētas domes izpilddirektores 2015.gada 9.septembra rīkojums Nr.239.

Datums, kad iepirkuma komisija pieņēmusi lēmumu par iepirkuma uzsākšanu – 2015.gada 7.oktobris.

Komisijas sēdes darba kārtība: Lēmuma par uzvarētāju pieņemšana.

**Lēmuma par uzvarētāju pieņemšana**

1. Komisijas priekšsēdētāja J.Kornutjaka atklāj sēdi un ziņo darba kārtību.
2. Komsijas loceklis J.Bārtuls ziņo, ka 2015.gada 11.novembrī iepirkumu komisija nosūtīja pretendentam SIA „MIKSS SERVISS” paziņojumu par aritmētisko kļūdu labojumu ar lūgumu līdz 2015.gada 12.novembrim (ieskaitot) iesniegt iebildumus par komisijas veiktajiem labojumiem (ja tādi ir). 2015.gada 12.novembrī uz elektroniskā pasta adresi saņemta pretendenta atbilde, ka pretendents piekrīt aritmētisko kļūdu labojumam.
3. Iepirkuma Nolikuma 25.punkts nosaka, ka Iepirkuma komisija izvēlēsies šī Nolikuma prasībām atbilstošu piedāvājumu ar **viszemāko cenu**.
4. Iepirkumam piedāvājumu iesniedzis viens pretendents – SIA “MIKSS SERVISS”.
5. 2015.gada 5.novembra sēdē (protokols Nr.4) iepirkumu komisija atvēra iesniegto piedāvājumu un konstatēja, ka pretendents piedāvā šādu līgumcenu bez pievienotās vērtības nodokļa:

|  |  |
| --- | --- |
| **Pretendenta nosaukums** | **Piedāvātā līgumcena 3.gadu periodā EUR bez PVN** |
| SIA “MIKSS SERVISS” | 306 404,73 |

1. 2015.gada 11.novembra sēdē iepirkumu komisija nolēma izlabot aritmētiskās kļūdas pretendenta SIA “MIKSS SERVISS” piedāvājumā. Pēc aritmētisko kļūdu izlabošanas pretendenta SIA “MIKSS SERVISS” piedāvātā līgumcena ir:

|  |  |
| --- | --- |
| **Pretendenta nosaukums** | **Piedāvātā līgumcena 3.gadu periodā EUR bez PVN**  *(pēc aritmētisko kļūdu labošanas)* |
| SIA “MIKSS SERVISS” | 306 404,76 |

1. Komisijas loceklis J.Bārtuls ziņo, ka iepirkums ir organizēts Publisko iepirkumu likuma 8.panta septītajā daļā noteiktajā kārtībā un saskaņā ar iepirkuma Nolikuma 18.punktu, Publisko iepirkumu likuma 39.1 pantā noteiktie izslēgšanas nosacījumi attiecībā uz pretendentiem netiek piemēroti, izņemot pirmās daļas 4.punkta prasības. Saskaņā ar Publisko iepirkumu likuma 39.1 panta pirmās daļas 4.punktu, pasūtītājs izslēdz kandidātu vai pretendentu no dalības iepirkuma procedūrā, ja ir pasludināts kandidāta vai pretendenta maksātnespējas process, apturēta vai pārtraukta kandidāta vai pretendenta saimnieciskā darbība, uzsākta tiesvedība par kandidāta vai pretendenta bankrotu vai kandidāts vai pretendents tiek likvidēts.
2. Komisijas loceklis J.Bārtuls ziņo, ka publiskās datubazēs (Uzņēmumu reģistra un LURSOFT) ir ieguvis informāciju par pretendentu un konstatējis, ka pretendentam nav aktuālu maksātnespējas, likvidācijas procesu un nav pārtraukta saimnieciskā darbība.
3. Komisijas locekļi izskata minētos dokumentus un konstatē, ka attiecībā uz pretendentu – SIA “MIKSS SERVISS” nepastāv Publisko iepirkumu likuma 39.1 panta pirmās daļas 4.punktā norādītie izslēgšanas nosacījumi.
4. Līdz ar minēto komisija konstatē, ka atbilstoši iepirkuma Nolikumā noteiktajam piedāvājuma izvēles kritērijam – **viszemākā cena**, pretendents SIA “MIKSS SERVISS” atzīstams par uzvarētāju iepirkumā.
5. Pamatojoties uz Publisko iepirkumu likuma 8.panta septīto daļu, iepirkuma Nolikuma 25.punktu, **iepirkuma komisija nolemj:**
   1. atzīt **SIA „MIKSS SERVISS”**,reģ.Nr.41503021170, juridiskā adrese: Lāčplēša iela 28-6, Daugavpils, par uzvarētāju Publisko iepirkumu likuma 8.panta septītajā daļā noteiktajā kārtībā organizētajā iepirkumā (B.daļas pakalpojumi) “Publiskās slidotavas darbības nodrošināšana Daugavpils pilsētā”, identifikācijas numurs DPD 2015/112 un piešķirt līguma slēgšanas tiesības par summu EUR 306 404,76 bez PVN;
   2. uzdot komisijas loceklim J.Bārtulim sagatavot rakstveida paziņojumu pretendentam par iepirkuma rezultātiem;
   3. normatīvajos aktos noteiktajā kārtībā un termiņā iesniegt publicēšanai Iepirkuma uzraudzības biroja mājas lapā [www.iub.gov.lv](http://www.iub.gov.lv) paziņojumu par noslēgto līgumu un publicēt Daugavpils pilsētas domes mājas lapā [www.daugavpils.lv](http://www.daugavpils.lv) doto lēmumu un līguma tekstu.

*Balsojums: 4 balsis "par", "pret" - nav, "atturas" - nav.*

SĒDE BEIDZAS plkst. 16.30.

Komisijas priekšsēdētāja J.Kornutjaka

Komisijas locekļi: J.Buļs

L.Kokiņa

Protokolē komisijas loceklis J.Bārtuls